पेशी
पेशी का विशेष गुण आकुंचन करना है, जिससे उसकी लंबाई कम और चौड़ाई अधिक हो जाती है, अर्थात्‌ वह छोटी और मोटी हो जाती है। आकुंचन के समय जिस स्थान से उसका उद्गम (origin) होता है वह भाग खिंचकर प्रथम के पास पहुँच जाता है। सी से शरीर के अंगों की गति होती है। आकुचन के पश्चात्‌ पेशी फिर प्रसरित होकर अपनी पूर्व अवस्था में आ जाती है। ऐच्छिक पेशियों में आकुंचन उन उत्तेजनाओं के परिणाम होते हैं जो मस्तिक या सुषुम्ना के केंद्रों से नाड़ियों द्वारा पेशियों में आती है। मनुष्य की पेशी एक सेकेड में 10 या 12 बार से अधिक संकोच नहीं कर सकती। मक्खी की पेशी 400 बार संकोच कर सकती है। यदि पेशी में जानेवाली नाड़ी को उत्तेजित किया जाय, तो उत्तेजित स्थल पर विद्युद्विभव (potential) उत्पन्न हो जाता है और यहाँ से दोनों ओर को विद्युत्प्रवाह होने लगता है। इसकी विद्युन्मापी से नापा जा सकता है।
पेशीशोषी पार्श्व काठिन्य (एमियोट्रॉफ़िक लैटरल स्कलिरॉसिस)
ALS मुख्यतः गतिजनक न्यूरॉनों को प्रभावित करता है और अधिकांश मामलों में रोग मरीज़ के मन, व्यक्तित्व, बुद्धि, या स्मृति को क्षीण नहीं करता है। ना ही यह किसी व्यक्ति के देखने, सूंघने, स्वाद चखने, सुनने, या स्पर्श महसूस करने की क्षमता को प्रभावित करता है। आंख की मांसपेशियों का नियंत्रण सबसे संरक्षित कार्य है, हालांकि लंबे समय तक (20+ वर्ष) इस बीमारी से पीड़ित रोगी आंखों पर नियंत्रण भी खो सकते हैं। बहुकाठिन्य रोग के विपरीत, ALS में आम तौर परमूत्राशय और आंत्र नियंत्रण संरक्षित रहते हैं, हालांकि गतिहीनता और आहार परिवर्तन के कारण, कब्ज़ जैसी आंत्र संबंधी समस्याओं के लिए गहन प्रबंधन की ज़रूरत होती है।